smcproject/ml-wiki-sentences huggingface dataset:
തന്റെ അഭിനയജീവിതത്തിലുടനീളം മികച്ച നടിക്കുള്ള 11 ഫിലിംഫെയർ പുരസ്കാര നാമനിർദ്ദേശങ്ങൾ ലഭിച്ച അവർ 1973 ൽ ഈ പുരസ്കാരം നേടിയിരുന്നു.
2000 ൽ അവർ ഫിലിംഫെയർ ലൈഫ് ടൈം അച്ചീവ്മെൻറ് അവാർഡും ഒപ്പം ഇന്ത്യൻ സർക്കാർ നൽകുന്ന നാലാമത്തെ ഉയർന്ന സിവിലിയൻ ബഹുമതിയായ പത്മശ്രീയും നേടിയിരുന്നു.
ഇന്ത്യൻ സിനിമയ്ക്ക് നൽകിയ സമഗ്ര സംഭാവനകൾ പരിഗണിച്ച് 2012 ൽ സർ പദംപത് സിംഘാനിയ സർവകലാശാല അവർക്ക് ഓണററി ഡോക്ടറേറ്റ് നൽകി.
ദേശീയ ചലച്ചിത്ര വികസന കോർപ്പറേഷന്റെ ചെയർപേഴ്‌സണായി ഹേമ മാലിനി സേവനമനുഷ്ടിച്ചിട്ടുണ്ട്.
ഇന്ത്യൻ സംസ്കാരത്തിനും നൃത്തത്തിനുമുള്ള സംഭാവനയ്ക്കും സേവനത്തിനും ദില്ലിയിലെ ഭജൻ സോപോരിയിൽ നിന്ന് 2006 ൽ അവർക്ക് സോപോരി അക്കാദമി ഓഫ് മ്യൂസിക് ആൻഡ് പെർഫോമിംഗ് ആർട്സ് (SaMaPa) വിറ്റസ്ത അവാർഡ് ലഭിച്ചു.
ഇന്ത്യൻ സിനിമയ്ക്ക് നൽകിയ സംഭാവനകൾക്ക് 2013 ൽ ആന്ധ്രാപ്രദേശ് സർക്കാരിൽ നിന്ന് എൻ‌ടി‌ആർ ദേശീയ അവാർഡും ലഭിച്ചു.
ബോളിവുഡിന്റെ ചരിത്രത്തിലെ അഭിവൃദ്ധി നേടിയ നടിമാരിൽ ഒരാളാണ് ഹേമ മാലിനി.
2003 മുതൽ 2009 വരെ ഹേമ മാലിനി ഭാരതീയ ജനതാ പാർട്ടിയെ പ്രതിനിധീകരിച്ച് പാർലമെന്റിന്റെ ഉപരിസഭയായ രാജ്യ സഭയിൽ അംഗമായിരുന്നു.
2014 ലെ തെരഞ്ഞെടുപ്പിൽ അവർ ലോക്സഭയിലേക്ക് തിരഞ്ഞെടുക്കപ്പെട്ടു.
ചാരിറ്റബിൾ, സോഷ്യൽ സംരംഭങ്ങളിൽ അവർ ഏർപ്പെടുന്നു.
നിലവിൽ ഇന്റർനാഷണൽ സൊസൈറ്റി ഫോർ കൃഷ്ണ കോൺഷ്യസ്നെസിന്റെ (ISKCON) ശാശ്വതാംഗം കൂടിയാണ് ഹേമ മാലിനി.
നൃത്തം, അഭിനയം എന്നിവയിൽ അവർ വിമർശകരുടെ പ്രശംസ പിടിച്ചുപറ്റിയിരുന്നു.
ആദ്യകാലവും കുടുംബവും
ഹേമ മാലിനി R. ചക്രവർത്തി ജനിച്ചത് തമിഴ് നാടിലെ തിരുച്ചിറപ്പള്ളി ജില്ലയിലെ അമ്മൻ‌കുടി എന്ന സ്ഥലത്താണ്.
V.S.R. ചക്രവർത്തി, ഹയ ലക്ഷ്മി എന്നിവരുടെ പുത്രിയായി ഒരു തമിഴ് അയ്യങ്കാർ ബ്രാഹ്മണ കുടുംബത്തിലായിരുന്ന അവരുടെ ജനനം.
ചെന്നൈയിലെ ആന്ധ്ര മഹിളാ സഭയിൽ പഠനം നടത്തിയ അവരുടെ ഇഷ്ടവിഷയം ചരിത്രമായിരുന്നു .
പതിനൊന്നാം ക്ലാസ് വരെ DTEA മന്ദിർ മാർഗിലെ വിദ്യാഭ്യാസത്തിനുശേഷം അഭിനയ ജീവിതത്തിലേയ്ക്ക് പ്രവേശിച്ചു.
ധർമേന്ദ്രയുമായുള്ള അവരുടെ ആദ്യ ചിത്രം തും ഹസീൻ മെയ്ൻ ജവാൻ (1970) ആയിരുന്നു.
1980 ൽ ഇരുവരും വിവാഹിതരായി.
അക്കാലത്ത് വിവാഹിതനായിരുന്ന ധർമേന്ദ്രയ്ക്ക് പിൽക്കാലത്ത് ബോളിവുഡ് താരങ്ങളായി മാറിയ സണ്ണി ഡിയോൾ , ബോബി ഡിയോൾ എന്നീ ആൺകുട്ടികളും, വിജീത, അജീത എന്നീ പെൺകുട്ടികളുമായി  നാലു മക്കളുണ്ടായിരുന്നു.
ഹേമ മാലിനിയ്ക്കും ധർമേന്ദ്രക്കും ഇഷാ ഡിയോൾ (ജനനം 1981), അഹാന ഡിയോൾ (ജനനം 1985) എന്നിങ്ങനെ രണ്ട് പെൺമക്കളാണുള്ളത്.
ഫൂൽ ഔർ കാന്റെ , റോജ , അന്നയ്യ എന്നീ ചിത്രങ്ങളിൽ നായികയായി അഭിനയിച്ച മധു രഘുനാഥ് ഹേമ മാലിനിയുടെ ഭാഗിനേയിയാണ്.
2015 ജൂൺ 11 ന് ഇളയമകൾ അഹാന ഡിയോൾ തന്റെ ആദ്യ സന്തതിയായ ഡാരിയൻ വോഹ്രയ്ക്ക് ജന്മം നൽകിയതോടെ ഹേമ മാലിനി മുത്തശ്ശിയായി.
2017 ഒക്ടോബർ 20 ന് മൂത്തപുത്രിയായ ഇഷാ ഡിയോൾ തക്താനി, രാധ്യ തക്താനി എന്ന പെൺകുട്ടിക്ക് ജന്മം നൽകിയപ്പോൾ അവർ രണ്ടാം തവണയും മുത്തശ്ശിയായി.
ആദ്യകാലവേഷങ്ങൾ
ഹേമമാലിനിയുടെ വിദ്യാഭ്യാസം കഴിഞ്ഞത് ചെന്നൈയിലാണ് .
ആദ്യ അഭിനയം ഇതു സത്തിയം (1961) എന്ന തമിഴ് ചിത്രത്തിലേയും 1965 ലെ പാണ്ഡവ വനവാസം എന്ന തെലുങ്ക് ചിത്രത്തിലേയും നർത്തകിയുടെ  ചെറിയ വേഷങ്ങൾ ആയിരുന്നു.
പക്ഷേ ഇതിനു ശേഷം സിനിമയിൽ അഭിനയിക്കാനുള്ള ശ്രമം നടത്തിയെങ്കിലും വിജയിച്ചില്ല.
പിന്നീട് 1968 ൽ  ബോളിവുഡ്ഡിൽ സപ്നോം കാ സൗദാഗർ എന്ന ചിത്രത്തിൽ രാജ് കപൂറിനൊപ്പം നായികയായി അഭിനയിച്ചു.
1970 ൽ ദേവ് ആനന്ദ് നായകനായി അഭിനയിച്ച ജോണി മേരാ നാം എന്ന ചിത്രം വിജയമായിരുന്നു.
അതിനു ശേഷം ഹേമ ഒരു സൂപ്പർ സ്റ്റാർ ആയി വളരുകയായിരുന്നു.
1972 ൽ ഇരട്ട വേഷത്തിൽ ധർമേന്ദ്രയുടെ നായികയായി അഭിനയിച്ച സീത ഓറ് ഗീത എന്ന ചിത്രത്തിലെ  അഭിനയത്തിന് ഫിലിംഫെയർ മികച്ച നടിയുടേ പുരസ്കാരം ലഭിച്ചു.
ബോളിവുഡിൽ ഹേമ സ്വപ്ന സുന്ദരി എന്നർഥം വരുന്ന ഡ്രീം ഗേൾ എന്നാണ് അറിയപ്പെട്ടിരുന്നത്.
ഹേമ നായികയായി അഭിനയിച്ച ജോണി മേര നാം എന്ന ചിത്രം ഒരു മികച്ച വിജയമായതോടെ ആന്താസ് (1971), ലാൽ പഥാർ (1971) തുടങ്ങിയ ചിത്രങ്ങളിലെ ശക്തമായ വേഷങ്ങൾ ഒരു താരമായി ചിരപ്രതിഷ്ഠ നേടുന്നതിന് അവരെ സഹായിച്ചു.
1972 ൽ സീത ഔർ ഗീതയിൽ ധർമേന്ദ്ര , സഞ്ജീവ് കുമാർ എന്നിവർക്കൊപ്പം ഇരട്ട വേഷത്തിൽ അഭിനയിക്കുകയും ഈ സിനിമ മികച്ച വിജയം നേടിയതോടെ അവർ താരറാണിയായി മാറി.
ഈ ചിത്രത്തിനുള്ള വേഷം മികച്ച നടിക്കുള്ള അവാർഡും അവർക്ക് സമ്മാനിച്ചു.
സന്യാസി, ധർമ്മാത്മ, പ്രതിഗ്യ, ഷോലെ , ത്രിശൂൽ എന്നിവങ്ങനെ അവർ അഭിനയിച്ച വിജയകരമായ ചിത്രങ്ങളുടെ പട്ടിക വളരെ നീണ്ടതാണ്.
എഴുപതുകളിലെ ഏറ്റവും മികച്ച താര ജോഡികളിലൊന്നായിരുന്ന ഹേമ മാലിനിയും ധർമേന്ദ്രയും ചേർന്ന് ഷറഫാത്ത് , തും ഹസീൻ മെയ്ൻ ജവാൻ , നയാ സമാന , രാജാ ജാനി , സീത ഔർ ഗീത, പഥർ ഔർ പായൽ, ദോസ്ത് (1974), ഷോലെ (1975), ചരസ്, ജുഗ്നു, ആസാദ് (1978), ദില്ലഗി (1978) തുടങ്ങി 28 ചിത്രങ്ങളിൽ അഭിനയിച്ചു.
ആന്താസ്, പ്രേം നഗർ എന്നീ ചിത്രങ്ങളിൽ രാജേഷ് ഖന്നയുടെ നായികയായുള്ള വേഷങ്ങൾ പ്രശംസ പിടിച്ചുപറ്റി.
എന്നിരുന്നാലും ഈ ജോഡികളുടെ മെഹബൂബ, ജന്ത ഹവാൽദാർ തുടങ്ങിയ ചിത്രങ്ങൾ ബോക്‌സോഫീസിൽ മികച്ച പ്രകടനം കാഴ്ചവച്ചില്ല.
1980–1997 -വ്യാവസായിക വിജയങ്ങൾ
80 കളിൽ ക്രാന്തി, നസീബ്, സാത്തേ പെ സാത്തേ, രജപുത് തുടങ്ങിയ ബിഗ് ബജറ്റ് സിനിമകളിൽ  അഭിനയിക്കുകയും അവയിൽ മിക്കതും ബോക്സോഫീസിൽ വിജയംവരിക്കുകയുംചെയ്തു.
അമ്മയായതിനുശേഷവും ആന്ധി തൂഫാൻ, ദുർഗ, രാംകാലി, സീതാപൂർ കി ഗീത, ഏക് ചാദർ മെയിലി സി, റിഹായ്, ജമൈ രാജ തുടങ്ങിയ സിനിമകളിൽ നായികാ പ്രാധാന്യമുള്ള വേഷങ്ങളിൽ തുടർന്നു.
ഈ കാലയളവിൽ, ഭർത്താവ് ധർമേന്ദ്രയ്‌ക്കൊപ്പമുള്ള അവരുടെ സിനിമകളിൽ ആലിബാബ ഔർ 40 ചോർ, ബഗാവത്, സാമ്രാട്ട്, റസിയ സുൽത്താൻ, രാജ് തിലക് എന്നിവ ഉൾപ്പെടുന്നു.
ദർദ്, ബന്ദിഷ്, കുദ്രത്, ഹം ഡോനോ, രജപുത്, ബാബു, ദുർഗ, സീതാപൂർ കി ഗീത, പാപ് കാ അന്ത് തുടങ്ങിയ സിനിമകളിൽ രാജേഷ് ഖന്നയുടെ നായികയായും തുടരുകയും ഇവയിൽ ചിലത് ശരാശരി വിജയങ്ങളായിത്തീരുകയും ചെയ്തു.
1992 ൽ ഷാരൂഖ് ഖാൻ , ദിവ്യ ഭാരതി എന്നിവരെ വച്ച് ദിൽ ആശ്ന ഹേ എന്ന ചിത്രം നിർമ്മിക്കുകയും സംവിധാനം നിർവ്വഹിക്കുകയും ചെയ്തു.
ഭാഗിനേയി മധു രഘുനാഥ് , നടൻ സുദേഷ് ബെറി എന്നിവർ പ്രധാന കഥാപാത്രങ്ങളെ അവതരിപ്പിച്ച മോഹിനി (1995) എന്ന രണ്ടാമത്തെ ചിത്രത്തിന്റെയും നിർമ്മാണത്തോടൊപ്പം സംവിധാനവും അവർ നിർവ്വഹിച്ചു.
തുടർന്ന് നൃത്തത്തിലും ടെലിവിഷൻ ജോലികളിലും ശ്രദ്ധ കേന്ദ്രീകരിച്ചുകൊണ്ട് ഇടയ്ക്കിടെ മാത്രമേ സിനിമകളിൽ പ്രത്യക്ഷപ്പെട്ടിരുന്നുള്ളൂ.
1997 ൽ വിനോദ് ഖന്നയുടെ പുത്രൻ അക്ഷയ് ഖന്നയുടെ അരങ്ങേറ്റം കുറിച്ചതും അദ്ദേഹം നിർമ്മിച്ചതുമായ ഹിമാലയ പുത്ര എന്ന ചിത്രത്തിൽ അഭിനയിച്ചു.
2000 – ഇതുവരെ
വർഷങ്ങളോളം സിനിമാ രംഗത്തു നിന്ന് വിട്ടുനിന്നശേഷം ബാഗ്ബാൻ (2003) എന്ന ചിത്രത്തിലൂടെ ഹേമ മാലിനി അഭിനയരംഗത്തേയ്ക്ക് തിരിച്ചുവരുകയും ഈ ചിത്രത്തിലെ വേഷത്തിന്  ഫിലിംഫെയറിന്റെ മികച്ച നടിക്കുള്ള അവാർഡ് നാമനിർദേശം ലഭിക്കുകയും ചെയ്തു.
2004 ൽ പുറത്തിറങ്ങിയ വീർ-സാറ എന്ന സിനിമയിലും 2007 ൽ പുറത്തിറങ്ങിയ ലാഗാ ചുനാരി മെയ്ൻ ദാഗിലും അവർ അതിഥി വേഷത്തിൽ പ്രത്യക്ഷപ്പെട്ടു.
2010 ൽ തന്റെ സഹതാരമായിരുന്ന രേഖയ്‌ക്കൊപ്പം സാദിയാൻ എന്ന ചിത്രത്തിൽ അഭിനയിച്ചു.
2011 ൽ ടെൽ മി ഓ ഖുദ എന്ന മൂന്നാമത്തെ ചലച്ചിത്രം നിർമ്മിക്കുകയും സംവിധാനം ചെയ്യുകയും ചെയ്ത അവർ ഇതിൽ ഭർത്താവ് ധർമേന്ദ്രയേയും മകൾ ഇഷാ ഡിയോളിനേയും അഭിനയിപ്പിച്ചുവെങ്കിലും ഇത് ഒരു ബോക്സ് ഓഫീസ് പരാജയമായിരുന്നു.
2017 ൽ വിനോദ് ഖന്നയുടെ അവസാന ചിത്രമായിരുന്ന ഏക് തി റാണി ഐസി ഭി എന്ന ചിത്രത്തിൽ ഗ്വാളിയറിലെ വിജയ രാജെ സിന്ധ്യയുടെ വേഷത്തിൽ അദ്ദേഹത്തിന്റെ പത്നിയായി അഭിനയിച്ചു.
ഗുൽ ബഹാർ സിങ് സംവിധാനം ചെയ്ത ഈ ചിത്രം 21 ഏപ്രിൽ 2017 നാണ് പുറത്തിറങ്ങിയത് ഹേമമാലിനിയുടെ ഏറ്റവും പുതിയ ചിത്രം രാജ്കുമാർ റാവു , രാകുൽ പ്രീത് സിങ് എന്നിവരോടൊപ്പം അഭിനയിച്ച് 2020 ജനുവരി 3 നു പുറത്തിറങ്ങിയ ഷിംല മിർച്ചിയാണ്.
രാഷ്ടീയ രംഗം
1999 ൽ തെരഞ്ഞെടുപ്പിൽ ഭാരതീയ ജനതാ പാർട്ടി (ബിജെപി) സ്ഥാനാർത്ഥിയും മുൻ ബോളിവുഡ് നടനുമായിരുന്ന വിനോദ് ഖന്നയ്ക്ക് വേണ്ടി പഞ്ചാബിലെ ഗുരുദാസ്പൂരിലെ ലോക്സഭാ മണ്ഡലത്തിൽ ഹേമ മാലിനി പ്രചാരണം നടത്തി.
2004 ഫെബ്രുവരിയിൽ അവർ ഔദ്യോഗികമായി ബിജെപിയിൽ ചേർന്നു.
2003 മുതൽ 2009 വരെയുള്ള കാലഘട്ടത്തിൽ അന്നത്തെ രാഷ്ട്രപതി ഡോ. എ.പി.ജെ. അബ്ദുൾ കലാമിന്റെ നാമനിർദ്ദേശത്തിൽ അവർ പാർലമെന്റിന്റെ ഉപരിസഭയായ രാജ്യസഭയിൽ എംപിയായി സേവനമനുഷ്ഠിച്ചു.
2010 മാർച്ചിൽ ഹേമ മാലിനിയെ ബിജെപിയുടെ ജനറൽ സെക്രട്ടറിയാക്കുകയും 2011 ഫെബ്രുവരിയിൽ പാർട്ടി ജനറൽ സെക്രട്ടറിയായി അനന്ത് കുമാർ അവരെ ശുപാർശ ചെയ്യുകയും ചെയ്തു.
2014 ലെ ലോക്സഭയിലേക്കുള്ള പൊതുതെരഞ്ഞെടുപ്പിൽ അവർ മഥുര മണ്ഡലത്തിൽനിന്ന് നിലവിലുണ്ടായിരുന്ന അംഗം ജയന്ത് ചൗധരിയെ (ആർ‌എൽ‌ഡി) 3,30,743 വോട്ടുകൾക്ക് പരാജയപ്പെടുത്തുകയും ലോക്സഭയിലേക്ക് തിരഞ്ഞെടുക്കപ്പെടുകയും ചെയ്തു.
\ സാമൂഹിക പ്രശ്നങ്ങളിലെ ഇടപെടൽ
മൃഗങ്ങളുടെ അവകാശ സംഘടനയായ പെറ്റ ഇന്ത്യയുടെ പിന്തുണക്കാരിലൊരാളാണ് ഹേമ മാലിനി.
മുംബൈയിലെ തിരക്കേറിയ തെരുവുകളിൽ നിന്ന് കുതിരവണ്ടികൾ നിരോധിക്കണമെന്ന് ആവശ്യപ്പെട്ട് 2009 ൽ അവർ മുംബൈ മുനിസിപ്പൽ കമ്മീഷണർക്ക് ഒരു കത്തെഴുതിയിരുന്നു.
കാളപ്പോര് (ജല്ലിക്കെട്ട്) നിരോധിക്കണമെന്ന് ആവശ്യപ്പെട്ട് 2011 ൽ അവർ അന്നത്തെ കേന്ദ്ര പരിസ്ഥിതി വനം മന്ത്രി ജയറാം രമേശിന് കത്തെഴുതി.
"പെറ്റ പേഴ്‌സൺ ഓഫ് ദ ഇയർ" എന്ന സ്ഥാനപ്പേരും അവർ നേടി.
മറ്റു മേഖലകൾ ഹേമ മാലിനി ഒരു നൃത്ത വേദിയിൽ.
നർത്തന രംഗം
പരിശീലനം ലഭിച്ച ഒരു ഭരതനാട്യ നർത്തകിയാണ് ഹേമ മാലിനി.
അവരുടെ പെൺമക്കളായ ഇഷാ ഡിയോളും അഹാന ഡിയോളും പരിശീലനം ലഭിച്ച ഒഡീസി നർത്തകികളാണ്.
ജീവകാരുണ്യ പ്രവർത്തനങ്ങൾക്കായി പരമ്പര എന്ന പേരിലുള്ള ഒരു നിർമ്മാണത്തിൽ അവർ മാലിനിക്കൊപ്പം നൃത്തം അവതരിപ്പിച്ചു.
ഖജുരാഹോ നൃത്തോത്സവത്തിൽ തന്റെ പെൺമക്കളോടൊപ്പം അവർ നൃത്തം അവതരിപ്പിച്ചു.
കുച്ചിപ്പുടിയിൽ വേമ്പാടി ചിന്ന സത്യവും മോഹിനിയാട്ടത്തിൽ കലാമണ്ഡലം ഗുരു ഗോപാലകൃഷ്ണൻ എന്നിവർ ഹേമ മാലിനിയുടെ ഗുരുക്കളാണ്.
തുളസിദാസിന്റെ രാംചരിത മാനസിൽ നരസിംഹം, രാമൻ ഉൾപ്പെടെ നിരവധി നൃത്ത വേഷങ്ങൾ അവർ അവതരിപ്പിച്ചിട്ടുണ്ട്.
2007 ൽ, ദസറയുടെ തലേന്നാൾ നടന്ന പരിപാടിയിൽ മൈസൂറിൽ അവിടെ സതി, പാർവതി, ദുർഗ എന്നീ വേഷങ്ങൾ ചെയ്തിരുന്നു.
നാട്യ വിഹാർ കലാകേന്ദ്ര എന്ന പേരിലുള്ള ഒരു നൃത്ത വിദ്യാലയം ഹേമ മാലിനിയ്ക്ക് സ്വന്തമായുണ്ട്.
പുനീത് ഇസ്സാർ സംവിധാനം ചെയ്ത ജയ് മാതാ കി (2000) പോലുള്ള ടെലിവിഷൻ പരമ്പരകളിൽ ഹേമ മാലിനി പ്രത്യക്ഷപ്പെട്ടിരുന്നു.
ഇതിൽ ദുർഗാദേവിയുടെ വേഷമാണ് അവർ അവരിപ്പിച്ചത്.
മറ്റ് ടെലിവിഷൻ പരമ്പരകളിൽ, സഹാറ വൺ ചാനലിലെ കാമിനി ദാമിനിയിൽ ഇരട്ട സഹോദരിമാരായും, അവർ സംവിധാനം ചെയ്ത നൂപൂർ എന്ന പരമ്പരയിൽ ഒരു ഭരതനാട്യം നർത്തകിയുമായും അഭിനയിച്ചു.
പ്രൊഡക്ഷൻ, പ്രൊമോഷണൽ ജോലി
ഹിന്ദി വനിതാ മാസികയായ ന്യൂ വുമണിന്റെയും മേരി സഹേലിയുടെയും എഡിറ്ററായിരുന്നു മാലിനി.
2000-ൽ ദേശീയ ചലച്ചിത്ര വികസന കോർപ്പറേഷന്റെ ആദ്യ വനിതാ ചെയർപേഴ്‌സണായി മാലിനി മൂന്ന് വർഷത്തേക്ക് നിയമിതയായി.
2007-ൽ, മിനറൽ വാട്ടർ പ്യൂരിഫയർ സിസ്റ്റത്തിന്റെ നിർമ്മാതാക്കളായ കെന്റ് ആർഒ സിസ്റ്റംസുമായി മാലിനി ഒരു പ്രൊമോഷണൽ കരാറിൽ ഏർപ്പെട്ടു.
ചെന്നൈയിലെ ടെക്സ്റ്റൈൽ ഷോറൂമായ പോത്തിസിന്റെ ബ്രാൻഡ് അംബാസഡറായും മാലിനി മാറി.
പ്രധാന പുരസ്കാരങ്ങൾ ഫിലിംഫെയർ പുരസ്കാരങ്ങൾ 1973 - മികച്ച നടി , സീത ഓർ ഗീത 1999 - ലൈഫ് ടൈം അച്ചീവ്‌മെന്റ്' മറ്റുള്ളവ 1998 - Guest of Honour Award at the 18th Ujala Cinema Express Awards 2003 - Zee Cine Award for Lifetime Achievement 2003 - Star Screen Award Jodi No. 1 , Baghban (with Amitabh Bachchan ) 2003 - Lifetime Achievement Award at the Bollywood Movie Awards .
2004 - Bollywood Movie Award - Most Sensational Actress for Baghban .
2004 - Sports World's "Jodi of the Year" along with Amitabh Bachchan for Baghban 2004 - Icon of the year നേട്ടങ്ങൾ 2000 - പത്മ ശ്രീ , പുരസ്കാരം ലഭിച്ചു.
2004 - "Living Legend Award" by the Federation of Indian Chamber of Commerce and Industry ( FICCI ) in recognition of her contribution to the Indian entertainment industry.
2007 - The 2007 Bangkok International Film Festival screened several films starring Hema Malini in a special tribute programme.
2008 - Honoured for her contribution to classical dance.
ജൂൺ 2021 വരെ, മാലിനിയെക്കുറിച്ചുള്ള മൂന്ന് ജീവചരിത്ര പുസ്തകങ്ങൾ പ്രസിദ്ധീകരിച്ചു: ഹേമ മാലിനി: ദിവ അൺവെയിൽഡ് (2005) കൂടാതെ രാം കമൽ മുഖർജിയുടെ ഹേമമാലിനി: ബിയോണ്ട് ദി ഡ്രീം ഗേൾ (2017), ഭാവന സോമയ്യയുടെ ഹേമമാലിനി: ദി ഓതറൈസ്ഡ് ബയോഗ്രഫി (2007) സിനിമകൾ അവലംബം കൂടുതൽ വായനക്ക് പുറത്തേക്കുള്ള കണ്ണികൾ Hema Malini എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Hema Malini Hema Malini joins BJP Archived 2009-01-10 at the Wayback Machine .
ഹേമ സർദേശായി
ഹേമ സർദേശായി പ്രധാനമായി ഹിന്ദി സിനിമകളിൽ ഗാനങ്ങളാലപിക്കുന്ന ഒരു ഇന്ത്യൻ പിന്നണിഗായികയാണ്.
ഇക്കാലത്തിനിടയിൽ ഹേമ സർ‌ദേശായി അറുപതിലധികം ബോളിവുഡി ചിത്രങ്ങൾക്കുവേണ്ടിയും പോപ്പ് ആൽബങ്ങൾക്കുവേണ്ടിയും പാടിയിട്ടുണ്ട്.
ഇന്ത്യയിലും വിവിധ വിദേശരാജ്യങ്ങളിലും അവർ സ്റ്റേജ് പ്രോഗ്രാമുകളും അവതരിപ്പിക്കുന്നു.
സ്വപ്നയ്, ബിവി നമ്പർ 1, ജാനം സംഝാ കരോ തുടങ്ങിയ സിനിമകളിലെ ഗാനങ്ങളിലൂടെ 1997-ൽ അവർ പ്രശസ്തി നേടി.
A young Hema Sardesai performing, c.1979 ജീവിതരേഖ
മുംബെയിൽ ജനിച്ച ഹേമ സർദേശായി ഗോവ യിലാണ് വളർന്നത്.
വളരെ ചെറിയ പ്രായത്തിൽ പാടുവാനാരംഭിച്ച ഹേമ എട്ടാമത്തെ വയസിൽ ഔരു നവരാരാത്രി ഉത്സവത്തിന് ഗാനം ആലപിച്ചുകൊണ്ടാണ് രംഗപ്രവേശനം നടത്തുന്നത്.
1989 ൽ “Goonj” എന്ന ചിത്രത്തിൽ ജൂഹി ചൌളയ്ക്കു വേണ്ടിയുള്ള ഗാനമാണ് സിനിമായിൽ ആദ്യമായി ആലപിച്ചത്.
അതിനുശേഷം അറുപതിലധികം ഹിന്ദി ചിത്രങ്ങളിൽ പിന്നണിപാടി.
വിശാൽ ഭരദ്വാജ് , ആനന്ദ്-മിലന്ദ് , അനുമാലിക് , പ്രീതം, എ.ആർ. റഹ്മാൻ , ഹിമേഷ് റെഷാമ്മിയ , രാജേഷ് റോഷൻ, നദീം-ശ്രാവൺ തുടങ്ങിയ പ്രതിഭാധനരോടൊപ്പം പ്രവർത്തിക്കുവാൻ അവസരം ലഭിച്ചു.
ജർമ്മനിയിൽ നടന്ന പതിനാറാമത് അന്താരാഷ്ട്ര പോപ്പ് ഗാനമത്സരത്തിൽ പങ്കെടുക്കുയും ഗ്രാൻറ് പ്രിക്സ് നേടാനും സാധിച്ചത് അവരുടെ ജീവിതത്തിലെ പ്രധാന നാഴികക്കാല്ലായിരുന്നു.
ഇത് അവരുടെ കഴിവുകൾ ജനങ്ങൾക്കുമുന്നിൽ പ്രകടിപ്പിക്കുവാന്നും അനേകം ടി.വി. ഷോകളിലും ദേശീയ, അന്തർദേശീയ തൽസമയ സ്റ്റേജ് പ്രോഗ്രാമുകൾ നടത്തുവാനും അവസരം ലഭിക്കുന്നതിനു പര്യാപ്തമായി.
ഐക്യനാടുകൾ, യു.കെ., ജർമ്മനി, ബെൽജിയം, സ്പെയിൻ, നെതർലാൻറ്സ്, ആസ്ട്രേലിയ, ന്യൂസിലാൻറ്, ഫിജി ദ്വീപുകൾ, വെസ്റ്റ് ഇൻഡീസ്, തായിലാൻറ്, നേപ്പാൾ, ഇന്തോനേഷ്യ തുടങ്ങിയ രാജ്യങ്ങളിൽ സംഗീതപരിപാടികൾ അവതരിപ്പിച്ചിട്ടുണ്ട്.
1997 ആഗസ്റ്റ് 15 ന്, ഹേമ ഇന്ത്യൻ സ്വാതന്ത്ര്യദിനത്തിൻറെ 50 ആം വർഷ ആഘോഷങ്ങളുടെ വേദിയിൽ സംഗീതപരിടപാടി അവതരിപ്പിച്ചിരുന്നു.
അവർ സ്വന്തമായി രചിച്ച് ഈണമിട്ട "Mere Vatan Hindustan" എന്ന ഗാനം ന്യൂഡൽഹിയിലെ വിജയ് ചൌക്കിൽ വച്ച് ഏകദേശം 3 മില്ല്യൺ ജനങ്ങൾ സാക്ഷിയായ വേദിയിൽ ആലപിച്ചിരുന്നു.
ഗാനം ഈ പ്രത്യേക സന്ദർഭത്തിനുവേണ്ടിമാത്രം രചിച്ചതായിരുന്നു.
അവരുടെ 1999 ലെ ആൽബമായ “Piya Se Milke Aaye Nain” ആ സമയത്തെ ഏറ്റവും കൂടുതൽ വിറ്റഴിച്ച ആൽബത്തിനുള്ള അവാർഡ് അവർക്ക് നേടിക്കൊടുത്തു.
അമിതാഭ് ബച്ചൻ‌ ( Baghban ), നസറുദ്ദീൻ ഷാ ( Asambhav ), ഗോവിന്ദ (Hum Do Hamara Do), ഷാരൂഖ് ഖാൻ ( Josh ) എന്നിങ്ങനെ നാലു സൂപ്പർ താരങ്ങൾക്കൊപ്പം പിന്നണി പാടുവാൻ അവസരം ലഭിച്ച ഏക ഗായികയാണ് ഹേമ സർദേശായി.
അവലംബം External links ഇന്റർനെറ്റ് മൂവി ഡാറ്റാബേസിൽ നിന്ന് ഹേമ സർദേശായി
ഹേമചന്ദ്ര (ജൈനമതം) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആചാര്യ ഹേമചന്ദ്ര ജൈനമതക്കാരനായ പണ്ഡിതനും കവിയും ബഹുവിഷയവിചക്ഷണനും ആയിരുന്നു.
അദ്ദേഹം വ്യാകരണം, തത്ത്വശാസ്ത്രം, സമകാലീനചരിത്രം എന്നിവയെപ്പറ്റി എഴുതി.
ഹേമ കമ്മിറ്റി റിപ്പോർട്ട് ഇംഗ്ലീഷ് വിലാസം https://ml.wikipedia.org/wiki/Hema_Commission_Report
മലയാള സിനിമാരംഗത്തെ ലൈംഗിക അതിക്രമവും ലിംഗസമത്വവുമായി ബന്ധപ്പെട്ട പ്രശ്നങ്ങളും അന്വേഷിച്ച് അവയ്ക്ക് പരിഹാര നടപടികൾ സമർപ്പിക്കുന്നതിനായി 2017 ജൂലൈ മാസത്തിൽ കേരള സർക്കാർ രൂപവത്കരിച്ച ഒരു അനേഷണ കമ്മിറ്റിയാണ് ഹേമ കമ്മറ്റി .
മുൻ കേരള ഹൈക്കോടതി ജഡ്ജ് ജസ്റ്റിസ് ഹേമ അദ്ധ്യക്ഷയായ മൂന്നംഗ കമ്മിറ്റിയാണിത്.
ചലച്ചിത്ര നടി ശാരദ , മുൻ ഐ.എ.എസ് ഉദ്യോഗസ്ഥ കെ.ബി വത്സലകുമാരി എന്നിവരാണ് കമ്മിറ്റിയിലെ മറ്റു അംഗങ്ങൾ.
2017-ൽ കൊച്ചിയിൽ യുവനടി ആക്രമിക്കപ്പിട്ടതിനെ തുടർന്ന് രൂപംകൊണ്ട വിമൻ ഇൻ സിനിമ കളക്റ്റീവ് (ഡബ്ള്യു. സി.സി) എന്ന സംഘടന, മുഖ്യമന്ത്രി പിണറായി വിജയന് നൽകിയ പരാതിയെ തുടർന്നാണ് സർക്കാർ കമ്മിറ്റിയെ നിയോഗിച്ചത്.
2017 ന​വം​ബ​ർ 16-ന് ​പ്രവർത്തനം ആരംഭിച്ച കമ്മിറ്റി മലയാള ചലച്ചിത്ര മേഖലയിലെ ഒന്നിലധികം വനിതാ പ്രൊഫഷണലുകളുമായി കൂടിയാലോചിക്കുകയും ലൈംഗിക പീഡനം, നേടിയ വേതനം, ജോലിയിൽ നിന്ന് കരിമ്പട്ടികയിൽ പെടുത്തൽ എന്നിവയെക്കുറിച്ചുള്ള വിശദമായ കണക്കുകൾ രേഖപ്പെടുത്തുകയും ചെയ്തു.
കണ്ടെത്തലുകളെ പിന്തുണയ്ക്കുന്ന രേഖകൾ, ഓഡിയോ, വീഡിയോ തെളിവുകൾ എന്നിവ സഹിതം 2019 ഡിസംബറിൽ 300 പേജുള്ള റിപ്പോർട്ട് മുഖ്യമന്ത്രി പിണറായി വിജയന് സമർപ്പിച്ചു.
2017 മുതൽ 2020 വരെ കമ്മീഷൻ അതിന്റെ പ്രവർത്തനങ്ങൾക്കായി ഒരു കോടി ആറുലക്ഷത്തി അമ്പത്തയ്യായിരം രൂപ ചിലവഴിച്ചു.
2024 ആഗസ്ത് 19-ന് കോടതി വിധിയുടെ പിൻബലത്തിൽ 233 പേജുള്ള റിപ്പോർട്ട് പുറത്ത് വിട്ടു.
ആളുകളുടെ സ്വകാര്യതയെ ബാധിക്കുന്ന  ഭാഗങ്ങൾ ഒഴിവാക്കിയാണ് റിപ്പോർട്ട് പുറത്ത് വന്നത്.
മലയാള സിനിമയിലെ സ്ത്രീകൾ പൊതുവായി നേരിടുന്ന പ്രശ്നങ്ങൾ
മലയാള സിനിമാ രംഗത്ത് പ്രവർത്തിക്കുന്ന സ്ത്രീകൾ പൊതുവായി താഴെപ്പറയുന്ന പ്രശ്നങ്ങൾ നേരിടുന്നതായി റിപ്പോർട്ടിൽ പറയുന്നു.
സിനിമയിൽ പ്രവേശനം നേടാനും ജോലി നേടാനും സ്ത്രീകളോട് ലൈംഗിക ആവശ്യങ്ങൾ ഉന്നയിക്കുന്നു.
ജോലി സ്ഥലത്ത് സ്ത്രീകളെ ലൈംഗികമായി പീഡിപ്പിക്കൽ, ദുരുപയോഗം, ആക്രമണം.
ജോലി സ്ഥലത്ത് ശൗചാലയങ്ങളും മാറി വസ്ത്രം ധരിക്കാനുള്ള മുറികളും അടങ്ങിയ അടിസ്ഥാന സൗകര്യങ്ങളുടെ അഭാവം.
സിനിമയിൽ ജോലി സുരക്ഷയുടെ അഭാവം.
ചിത്രീകരണത്തിനിടെ എടുത്ത സ്റ്റിൽസ് ഉപയോഗിക്കുന്നതിനെക്കുറിച്ചുള്ള വ്യവസ്ഥകളിൽ പരസ്യത്തിന്റെ അഭാവം.
താമസവും ഗതാഗതവും ഉൾപ്പെടെ നിയമങ്ങളുടെ അഭാവമുള്ള അസംഘടിത മേഖല.
വ്യവസായത്തിൽ പുരുഷാധിപത്യം, ലിംഗപക്ഷപാതം, ലിംഗ വിവേചനം.
സിനിമയിൽ മദ്യവും മയക്കുമരുന്നും ഉപയോഗിക്കുന്നതും അച്ചടക്കക്കേടും.
ജോലി സ്ഥലത്ത് അപമാനകരവും അശ്ലീലവുമായ അഭിപ്രായങ്ങൾ ഉന്നയിക്കുന്നു.
തൊഴിലുടമകളും ജീവനക്കാരും തമ്മിലുള്ള പരാതികൾ എഴുത്തിൽ സ്വീകരിക്കുന്നതിന്റെ അഭാവം.
സമ്മതിച്ച പ്രതിഫലം പോലും നൽകാത്തത്.
മലയാള ചലച്ചിത്രമേഖലയിലെ സ്ഥിതി മെച്ചപ്പെടുത്താൻ ഹേമ കമ്മിറ്റി നിരവധി ശുപാർശകൾ നൽകി.
പ്രധാന ശിപാർശകൾ താഴെ: പീഡനവും വിവേചനവുമായി ബന്ധപ്പെട്ട പരാതികൾ പരിഹരിക്കുന്നതിന് ശക്തവും സ്വതന്ത്രവുമായ ഒരു സംവിധാനം ഉണ്ടാക്കുക എല്ലാ തൊഴിലാളികളുടെയും, പ്രത്യേകിച്ച് സ്ത്രീകളുടെ സുരക്ഷയും അന്തസ്സും ഉറപ്പാക്കാൻ സിനിമാ സെറ്റുകളിൽ കർശനമായ പെരുമാറ്റച്ചട്ടങ്ങൾ നടപ്പാക്കുക.
നിർമ്മാതാക്കൾ, സംവിധായകർ, അഭിനേതാക്കൾ എന്നിവരുൾപ്പെടെ വ്യവസായത്തിലെ എല്ലാ അംഗങ്ങൾക്കും ലിംഗ സംവേദനക്ഷമത പരിശീലനം നൽകുക വ്യവസായത്തിൽ സ്ത്രീകൾക്ക് തുല്യ വേതനവും അവസരങ്ങളും ഉറപ്പാക്കുക.
സിനിമാ മേഖലയിൽ ജോലി ചെയ്യുന്ന സ്ത്രീകളുടെ നിയമപരമായ അവകാശങ്ങളെക്കുറിച്ച് അവബോധം സൃഷ്ടിക്കുക.
അനുരണനങ്ങൾ
ഹേമ കമ്മിറ്റിയുടെ കണ്ടെത്തലുകളും ശുപാർശകളും മലയാള സിനിമാ മേഖലയിൽ വലിയ ചർച്ചകൾക്ക് വഴിവെച്ചു.
ചിലർ റിപ്പോർട്ടിനെ സ്വാഗതം ചെയ്യുകയും ശുപാർശകൾ ഉടൻ നടപ്പാക്കണമെന്ന് ആവശ്യപ്പെടുകയും ചെയ്തപ്പോൾ, മറ്റുള്ളവർ വ്യവസായത്തിന്റെ പ്രവർത്തനത്തെ ബാധിക്കുന്നതിനെക്കുറിച്ചുള്ള ആശങ്കകൾ ചൂണ്ടിക്കാട്ടി കൂടുതൽ പ്രതിരോധിച്ചു.
സെൻസിറ്റീവ് വിവരങ്ങൾ അടങ്ങുന്ന ഭാഗങ്ങൾ ഒഴിവാക്കിയാണ് കേരളം സർക്കാർ, ഹേമ കമ്മിറ്റി റിപ്പോർട്ട്  പുറത്ത് വിട്ടതെങ്കിലും ആഗോള #MeToo പ്രസ്ഥാനത്തിന് സമാനമായ ആക്ടിവിസത്തിന്റെ കുതിച്ചുചാട്ടത്തിന് മലയാള സിനിമാ വ്യവസായം സാക്ഷ്യം വഹിച്ചു.
മലയാള സിനിമ രംഗത്തെ സ്ത്രീകൾ നേരിടുന്ന വ്യവസ്ഥാപരമായ പീഡനം, ദുരുപയോഗം, വിവേചനം എന്നിവയെക്കുറിച്ച് ഹേമ കമ്മിറ്റി തുറന്നുകാട്ടിയ കാര്യങ്ങളിലുള്ള വർദ്ധിച്ചുവരുന്ന അവബോധവും പ്രതിഷേധവുമാണ് ഈ പ്രസ്ഥാനത്തെ നയിച്ചത്.
വെളിപ്പെടുത്തലുകൾ
ഹേമ കമ്മിറ്റി റിപ്പോർട്ടിന്റെ സ്വാധീനം കാരണം മലയാള സിനിമയിലെ നിരവധി നടിമാരും മറ്റ് വനിതാ പ്രവർത്തകരും സിനിമാ മേഖലയിലെ വിവിധ വ്യക്തികളിൽ നിന്ന് തങ്ങൾക്കുണ്ടായ മോശം അനുഭവങ്ങൾ വെളിപ്പെടുത്തുകയുണ്ടായി
ശ്രീലേഖ മിത്ര: സംവിധായകൻ രഞ്ജിത്ത് ബാലകൃഷ്ണനിൽ നിന്ന് തനിക്ക് നേരിടേണ്ടി വന്ന മോശം അനുഭവം വെളിപ്പെടുത്തി ശ്രീലേഖ മിത്ര.
ഇതിന് പിന്നാലെയാണ് രഞ്ജിത്ത് ചലച്ചിത്ര അക്കാദമി ചെയര്മാന് സ്ഥാനം രാജിവച്ചത്.
രേവതി സമ്പത്ത്: മലയാള സിനിമാ താരങ്ങളായ സിദ്ദിഖ് , റിയാസ് ഖാൻ എന്നിവരിൽ നിന്ന് തനിക്ക് നേരിടേണ്ടി വന്ന മോശം അനുഭവം വെളിപ്പെടുത്തി രേവതി സമ്പത്ത്.
ഇതിനു പിന്നാലെയാണ് താരസംഘടനയായ അമ്മയുടെ ജനറൽ  സെക്രട്ടറി സ്ഥാനം സിദ്ദിഖ് രാജിവച്ചത്.
ഗീത വിജയൻ: ചാഞ്ചാട്ടം എന്ന സിനിമയുടെ ചിത്രീകരണത്തിനിടെ സംവിധായകൻ തുളസീദാസിൽ നിന്നും നിർമ്മാതാവ് ആരോമ മോഹനിൽ നിന്നും തനിക്കുണ്ടായ മോശം അനുഭവം വെളിപ്പെടുത്തി ഗീത വിജയൻ.
ശ്രീദേവിക: 'അവൻ ചാണ്ടിയുടെ മകൻ' എന്ന സിനിമയുടെ ചിത്രീകരണത്തിനിടെ മലയാള ചലച്ചിത്ര സംവിധായകൻ തുളസീദാസിൽ നിന്ന് തനിക്കുണ്ടായ മോശം അനുഭവം വെളിപ്പെടുത്തി ശ്രീദേവിക.
മിനു മുനീർ: ജയസൂര്യ , മുകേഷ് , മണിയൻപിള്ള രാജു , ഇടവേള ബാബു എന്നിവരിൽ നിന്ന് തനിക്ക് നേരിടേണ്ടി വന്ന മോശം അനുഭവം വെളിപ്പെടുത്തി നടി മിനു മുനീർ.
ഹേബർ പ്രക്രിയ ഇംഗ്ലീഷ് വിലാസം https://ml.wikipedia.org/wiki/Haber_process ഫ്രിറ്റ്സ് ഹേബർ.
ഹേബർ പ്രക്രിയ ആവിഷ്കരിച്ച ശാസ്തത്രജ്ഞൻ
അമോണിയയുടെ വ്യാവസായിക നിർമ്മാണത്തിനായി ഉപയോഗിക്കുന്ന പ്രക്രിയ.
1909 ൽ ഫ്രിറ്റ്സ് ഹേബർ ആണ് ഇത് ആവിഷ്കരിച്ചത്.
500 o C ൽ 250 അന്തരീക്ഷമർദ്ദത്തിൽ നൈട്രജൻ വാതകത്തേയും ഹൈഡ്രജൻ വാതകത്തേയും കൂട്ടിയോജിപ്പിച്ചാണ് അമോണിയ നിർമ്മിക്കുന്നത്.
സുഷിരങ്ങളുള്ള ഇരുമ്പാണ് ഉൽപ്രേരകമായി ഉപയോഗിക്കുന്നത്.
ഓസ്മിയം ആണ് മികച്ച ഉൽപ്രേരകം എങ്കിലും വിലകൂടുതലായതിനാൽ സൂക്ഷ്മസുഷിരങ്ങളുള്ള ഇരുമ്പ് തന്നെയാണ് സാധാരണയായി ഉപയോഗിക്കുന്നത്.
രസതന്ത്രം N 2 (g) + 3 H 2 (g) --- 3 (g) (ΔH = −92.4 kJ· mol −1 )
ഹേമ ഉപാധ്യായ ഇംഗ്ലീഷ് വിലാസം https://ml.wikipedia.org/wiki/Hema_Upadhyay
ഭാരതീയയായ ചിത്രകാരിയായിരുന്നു ഹേമ ഉപാധ്യായ .
ഗുജറാത്ത് ലളിതകലാ അക്കാദമിയുടേയും കേന്ദ്ര ലളിതകലാ അക്കാദമിയുടേതുമടക്കം നിരവധി പുരസ്‌കാരങ്ങൾ നേടിയിട്ടുള്ള ചിത്രകാരിയാണ് ഹേമ ഉപാധ്യായ.
റോമിലെ മാക്രോ മ്യൂസിയത്തിൽ അടക്കം നിരവധി രാജ്യാന്തര എക്‌സിബിഷനുകളിൽ അവരുടെ ചിത്രങ്ങൾ പ്രദർശിപ്പിച്ചിട്ടുണ്ട്.
2015 ൽ മുംബൈയിലെ ധനൂക്കർ വാഡി പ്രദേശത്തെ ഒരു സെമിത്തേരിക്ക് സമീപമുള്ള അഴുക്കുചാലിൽ ഹേമയും അവരുടെ അഭിഭാഷകൻ ഹരീഷ് ബംബാനിയും കൊല്ലപ്പെട്ട നിലയിൽ കാണപ്പെട്ടു.
അവലംബം പുറം കണ്ണികൾ Artist Profile, Timeline, Interviews, Artworks Archived 2015-12-22 at the Wayback Machine .
Hema Upadhyay at Gallery Nature Morte Chemould—Contemporary Art Gallery Studio La Città Vadehraart.com Museum on the Seam Archived 2015-12-16 at the Wayback Machine .
Macro—Museo d′Arte Contemporaneo Archived 2014-12-10 at the Wayback Machine .
Singapore Tyler Print Institute Atelier Calder
ഹേമ നായിക് ഇംഗ്ലീഷ് വിലാസം https://ml.wikipedia.org/wiki/Hema_naick
കൊങ്കിണി ഭാഷയിലെ ഒരു സാഹിത്യകാരിയും വിവർത്തകയുമാണ് ഹേമ നായിക് .
2013 ലെ വിവർത്തനത്തിനുള്ള കേന്ദ്ര സാഹിത്യ അക്കാദമിയുടെ പുരസ്കാരം ലഭിച്ചു.
എട്ടോളം പുസ്തകങ്ങൾ രചിച്ചു.
ഹേമ ധൂമാത്കർ എന്ന പേരിലെഴുതിത്തുടങ്ങിയ ഹേമയുടെ രചനകൾ ഫ്യൂഡൽ വ്യവസ്ഥിതിക്കെതിരെ കലഹിക്കുന്നവയാണ്.
ആൺ മേൽകോയ്മയ്ക്കെതിരെയും അവ ശക്തമായ നിലപാട് സ്വീകരിച്ചു.
കൊങ്കിണി സാഹിത്യത്തിലെ ഫെമിനിസ്റ്റ് പ്രവണതകളുടെ തുടക്കം ഹേമയുടെ കൃതികളിൽ ദൃശ്യമാണ്.
കൊങ്കിണി യുവ സാഹിത്യകാരികൾക്കായുള്ള നിരവധി സമ്മേളനങ്ങൾ 'ചിത്രാംഗി മെല്ലാവെ' എന്ന പേരിൽ സംഘടിപ്പിക്കുന്നതിന് നേതൃത്ത്വം നൽകി.
കൃതികൾ കാളി കഥ : വയാ ബൈ പാസ് (Kali Katha: Via Bypass) - അൽക്ക സരോഗിയുടെ ഹിന്ദി നോവലിന്റെ വിവർത്തനം ഭോഗ്‌ദണ്ഡ് (നോവൽ) പുരസ്കാരങ്ങൾ വിവർത്തനത്തിനുള്ള കേന്ദ്ര സാഹിത്യ അക്കാദമിയുടെ പുരസ്കാരം (2013) ശസ്വതി അവാർഡ് ടി.എം.എ. പൈ ഫൗണ്ടേഷൻ പുരസ്കാരം അവലംബം ↑ {{ cite news }} : | first= missing | last= ( help ) ↑ http://timesofindia.indiatimes.com/city/goa/Hema-Naik-wins-Sahitya-Akademi-prize/articleshow/31811297.cms പുറം കണ്ണികൾ Konkani author Hema Naik interacts with literary enthusiasts
ഹേമന്ത മുഖർജി ഇംഗ്ലീഷ് വിലാസം https://ml.wikipedia.org/wiki/Hemanth_Kumar
ഭാരതീയനായ ഒരു പിന്നണി ഗായകനും സംഗീത സംവിധായകനും സിനിമാ നിർമാതാവുമായിരുന്നു ഹേമന്ത മുഖർജി.
(Hemanta Mukherjee -16 June 1920 – 26 September 1989).
ഹേമന്ത് കുമാർ എന്ന പേരിലാണ് അദ്ദേഹം പ്രശസ്തനായത്.
ബംഗാളിയിലും ഹിന്ദിയിലും മറ്റ് ഇന്ത്യൻ ഭാഷകളിലും ഹേമന്ത് കുമാർ ഗാനങ്ങൾ ചിട്ടപ്പെടുത്തുകയും ആലപിക്കുകയും ചെയ്തിട്ടുണ്ട്.
മികച്ച ഗായകനുള്ള ദേശീയ പുരസ്കാരം രണ്ടു തവണ അദ്ദേഹത്തിനു ലഭിച്ചു.
ഹേമന്ത മിശ്ര ഇംഗ്ലീഷ് വിലാസം https://ml.wikipedia.org/wiki/Hemanta_Mishra
ഹ്യൂമൻ സൊസൈറ്റി ഇന്റർനാഷണലിന്റെ അന്താരാഷ്‌ട്ര ഉപദേശകനാണ് ഹേമന്ത മിശ്ര .
ദി സോൾ ഓഫ് ദി റിനോ, ബോൺസ് ഓഫ് ദ ടൈഗർ എന്നീ പുസ്തകങ്ങളുടെ രചയിതാവാണ്.
കൺസർവേഷൻ ബയോളജിയിലെ തന്റെ കരിയറിൽ, സ്മിത്‌സോണിയൻ ഇൻസ്റ്റിറ്റ്യൂഷൻ, വേൾഡ് വൈൽഡ് ലൈഫ് ഫണ്ട്, വേൾഡ് ബാങ്ക്, നേപ്പാളിലെ ദേശീയ ഉദ്യാനങ്ങൾ, വന്യജീവി സംരക്ഷണ വകുപ്പ്, ഏഷ്യൻ ഡെവലപ്‌മെന്റ് ബാങ്ക്, അമേരിക്കൻ ഹിമാലയൻ ഫൗണ്ടേഷൻ, കിംഗ് മഹേന്ദ്ര ട്രസ്റ്റ് ഫോർ നേച്ചർ കൺസർവേഷൻ എന്നിവയിൽ പ്രവർത്തിച്ചിട്ടുണ്ട്.
നേപ്പാളിലെ കാണ്ടാമൃഗങ്ങളുടേയും കടുവകളുടേയും വംശനാശം തടഞ്ഞതിന്റെ ബഹുമതിയും അദ്ദേഹത്തിന്റെ പ്രവർത്തനത്തിന് ജെ. പോൾ ഗെറ്റി വന്യജീവി സംരക്ഷണ പുരസ്‌കാരത്തിന് അർഹനായി.
മിശ്ര നേപ്പാളിൽ ജനിച്ച് അവിടെ വളർന്നു.
മിശ്ര ഇപ്പോൾ അമേരിക്കയിലെ വെർജീനിയയിലെ വിയന്നയിൽ ഭാര്യ സുഷമ മിശ്രയ്‌ക്കൊപ്പം പെൺമക്കളുടെ കുടുംബങ്ങൾക്കും കൊച്ചുമക്കൾക്കുമൊപ്പം താമസിക്കുന്നു.
സുഷമ മിശ്രയോടൊപ്പം അദ്ദേഹത്തിന് മൂന്ന് മക്കളും (രണ്ട് പെൺമക്കളും ഒരു മകനും) നാല് പേരക്കുട്ടികളുമുണ്ട്: സൂര്യ പോപ്പ്, ആരിയ പോപ്പ് എന്നീ പ്രജ്ഞാ മിശ്രയുടെയും സോഫിയ സുൽത്താന്റെയും പുത്രിമാരും സമീർ സുൽത്താന്റെ മകളും അലിതാ മിശ്രയുടെ മകനും.
1967-ൽ നേപ്പാൾ ഗവൺമെന്റിനൊപ്പം തന്റെ ഫീൽഡ് കരിയർ ആരംഭിച്ച ഹേമന്ത മിശ്ര, സ്മിത്‌സോണിയൻ ഇൻസ്റ്റിറ്റ്യൂഷൻ, വേൾഡ് വൈൽഡ് ലൈഫ് ഫണ്ട്, വേൾഡ് ബാങ്ക്, നേപ്പാളിലെ ദേശീയ ഉദ്യാനങ്ങളുടെയും വന്യജീവി സംരക്ഷണത്തിന്റെയും വകുപ്പ്, ഏഷ്യൻ ഡെവലപ്‌മെന്റ് ബാങ്ക്, അമേരിക്കൻ ഹിമാലയൻ ഫൗണ്ടേഷൻ, കിംഗ് മഹേന്ദ്ര ട്രസ്റ്റ് ഫോർ നേച്ചർ കൺസർവേഷൻ ഗ്രൂപ്പുകൾ എന്നിവയ്‌ക്കൊപ്പം പ്രവർത്തിച്ചിട്ടുണ്ട്.
നേപ്പാളിലെ കാണ്ടാമൃഗങ്ങളുടെ ആസ്ഥാനമായ ചിത്വാൻ നാഷണൽ പാർക്ക് , മൗണ്ട് എവറസ്റ്റ് നാഷണൽ പാർക്ക് (നേപ്പാളിൽ സാഗർമാതാ നാഷണൽ പാർക്ക് എന്നറിയപ്പെടുന്നു), കൂടാതെ നേപ്പാളിൽ മറ്റ് പല സംരക്ഷിത പ്രദേശങ്ങളും ഉൾപ്പെടെ, ആദ്യത്തെ നേപ്പാളിലെ ദേശീയ പാർക്കുകൾ സ്ഥാപിച്ച ടീമിലെ പ്രമുഖ അംഗമായിരുന്നു മിശ്ര.
കാഠ്മണ്ഡുവിലെ സെന്റ് സേവ്യേഴ്‌സ് ഗോദാവരിയിലാണ് ഹേമന്ത മിശ്ര തന്റെ സ്കൂൾ ജീവിതം ആരംഭിച്ചത്.
തുടർന്ന് അദ്ദേഹം ജെ.പി. ഹൈസ്‌കൂളിൽ ചേർന്നു.
അവിടെ നിന്ന് 1958-ൽ ബിരുദം നേടി.
തുടർന്ന് ത്രി-ചന്ദ്ര കോളേജിൽ പഠിച്ച് 1964-ൽ സയൻസ് ബിരുദം (ബിഎസ്‌സി) നേടി.
അവിടെ നിന്ന് ഡെഹ്‌റ ഡണിലെ ഇന്ത്യൻ ഫോറസ്റ്റ് കോളേജിൽ പോയി അവിടെ നിന്ന് ബിരുദം നേടി.
ഫോറസ്ട്രിയിലും അനുബന്ധ വിഷയങ്ങളിലും ബിരുദാനന്തര ഡിപ്ലോമ (AIFC).
അവിടെയുള്ള സമയത്താണ് അദ്ദേഹം ആദ്യമായി ഒരു കാട്ടു കടുവയെ കാണുന്നത്.
കാഠ്മണ്ഡുവിലും ലാങ്‌ടാങ്ങിലും നേപ്പാളിലെ ഫോറസ്റ്ററി ഡിപ്പാർട്ട്‌മെന്റിൽ കുറച്ചുകാലം പ്രവർത്തിച്ചതിന് ശേഷം, 1969-ൽ എഡിൻബർഗ് സർവകലാശാലയിൽ പോയി.
അവിടെ 1971-ൽ ആനിമൽ ഇക്കോളജിയിൽ ബിരുദാനന്തര ബിരുദം (എംഎസ്‌സി) നേടി.
ചിത്വാൻ ദേശീയോദ്യാനത്തിലെ കടുവകളുടെ ഇരകളെ കുറിച്ച് പഠിക്കുകയും 1982-ൽ പണി പൂർത്തിയാക്കുകയും ചെയ്തു.
കെനിയ, ന്യൂസിലാൻഡ്, യുണൈറ്റഡ് സ്റ്റേറ്റ്സ് എന്നിവിടങ്ങളിൽ അദ്ദേഹം പ്രായോഗിക പരിശീലനവും നടത്തിയിട്ടുണ്ട്.
നേപ്പാളിലെ കാണ്ടാമൃഗങ്ങളുടെ സംരക്ഷണ പ്രവർത്തനങ്ങൾ
ചിത്വാൻ നാഷണൽ പാർക്കിലെ കാണ്ടാമൃഗങ്ങളുടെ വംശനാശം തടയാൻ ഹേമന്ത മിശ്ര പ്രവർത്തിച്ചു, ബാർദിയ നാഷണൽ പാർക്കിലേക്ക് ഡസൻ കണക്കിന് കാണ്ടാമൃഗങ്ങളെ പറിച്ചുനട്ടുകൊണ്ട് കാണ്ടാമൃഗങ്ങളുടെ രണ്ടാമത്തെ ജനസംഖ്യയും സൃഷ്ടിച്ചു.
നേപ്പാളിലെ കടുവകളുടെ സംരക്ഷണ പ്രവർത്തനങ്ങൾ
1978 മുതൽ 1992 വരെ ഹേമന്ത മിശ്ര കടുവകളുടെ ശീലങ്ങളും ആവാസ വ്യവസ്ഥയും പെരുമാറ്റവും പഠിച്ചിട്ടുണ്ട്.
നേപ്പാൾ ഗവൺമെന്റ്, കിംഗ് മഹേന്ദ്ര ട്രസ്റ്റ് ഫോർ നേച്ചർ കൺസർവേഷൻ, സ്മിത്‌സോണിയൻ ഇൻസ്റ്റിറ്റ്യൂഷൻ, വേൾഡ് വൈൽഡ് ലൈഫ് ഫണ്ട് എന്നിവയുടെ പിന്തുണയുള്ള പ്രോഗ്രാമുകളിലൂടെയാണ് ഈ ശാസ്ത്രീയ പഠനങ്ങൾ പലപ്പോഴും നടന്നത്.
ആ കാലഘട്ടത്തിലും ഇന്നുവരെ തുടർന്നും, അവയുടെ സംരക്ഷണത്തിനായി അദ്ദേഹം തീക്ഷ്ണമായി പ്രവർത്തിച്ചിട്ടുണ്ട്.
തിരഞ്ഞെടുത്ത പ്രസിദ്ധീകരണങ്ങൾ ദി സോൾ ഓഫ് ദി റിനോ (ലിയോൺസ് പ്രസ്സ്, 2008).
2008-ലെ ഏറ്റവും മികച്ച പുസ്തകങ്ങളിൽ ഒന്നായി പബ്ലിഷേഴ്‌സ് വീക്ക്‌ലി തിരഞ്ഞെടുത്തു.